Go thwe ge o dula o ngangišana le ditho tša lapa, o ipea kotsing e kgolo kudu ya go hwa o le mengwageng ya magareng. Banyakišiši ba Yunibesithing ya Copenhagen ba tšere mengwaga ya ka godimo ga e 11 ba dira nyakišišo ka batho bao e nyakilego go ba ba 10 000 ba mengwaga ya go thoma ka e 35 go ya go e 50, gomme ba hweditše gore bao ba bego ba dula ba ngangišana le batho bao ba ba ratago ba ka hwa kapela go feta bao ba bego ba eba le dingangišano ka sewelo. Mongwadi wa nyakišišo yeo o re go kgona go laola dipelaelo le go rarolla diphapano “go ka lebelelwa e le ditsela tše bohlokwa tša go fokotša mahu a ka pela.” So sorry for your loss. Aapne doctor se baat ki is baare me? Kyu hua aisa? 14 Re ka homotšwa ke go naganišiša ka tebalelo ya Jehofa. Ela hloko mohlala o latelago. Nywaga e mentši e fetilego, kgaetšedi yo mongwe yoo re tlago go mmitša Elaine o ile a kgaolwa. Nywaga e sego kae ka morago o ile a bušetšwa. Elaine o dumela gore: “Gaešita le ge ke be ke ipotša gore Jehofa o ntebaletše e bile ke botša le ba bangwe seo, ka mehla ke be ke ikwa eka ka tsela e itšego o kgole kudu le nna gomme ba bangwe ba kgauswi le yena e bile ke wa kgonthe go bona.” Lega go le bjalo, Elaine o ile a homotšwa ke go bala le go naganišiša ka tše dingwe tša diswantšho tšeo Beibele e di dirišago go hlalosa tebalelo ya Jehofa. Elaine o oketša ka gore: “Ke ile ka kwa lerato la Jehofa le botho bja gagwe go nna ka tsela yeo ke sa kago ka ekwa peleng.” O ile a kgothatšwa kudu ke kgopolo e rego: “Ge Jehofa a re lebalela dibe, ga se ra swanela go ikwa eka re na le sepatso sa dibe tšeo bophelong bja rena ka moka.” * Elaine o re: “Ke ile ka lemoga gore ke be ke sa dumele gore Jehofa a ka ntebalela ka mo go feletšego, gomme ke be ke nagana gore ke tla rwala morwalo woo bophelo bja ka ka moka. Ke a tseba gore seo se tla tšea nako, eupša ke thoma go bona gore ruri nka kgona go batamela kgauswi le Jehofa, e bile ke ikwa ke imolotšwe morwalo.” Re tloga re hlankela Modimo yo a nago le lerato le yo a lebalelago!—Ps. 103:9.